stanford-oval/wikipedia huggingface dataset:
Valve Corporation
Historia

Valve Corporationin (silloinen Valve Software) perustivat Gabe Newell ja Mike Harrington Kirklandissa, Washingtonissa kesällä 1996. Valven teki kuuluisaksi sen ensimmäinen julkaisu, Half-Life, vuonna 1998.
Half-Lifen menestyksen jälkeen Valve ryhtyi kehittämään Team Fortress Classic -modia Half-Lifeen. Valve auttoi myös itsenäisiä modien kehittäjiä ja on hankkinut joidenkin modien oikeudet itselleen. Valven nykyään omistamia, aiemmin itsenäisiä modeja ovat muun muassa Counter-Strike ja Day of Defeat.
Vuoden 2003 E3-messuilla Valve herätti huomiota esittelemällä materiaalia Half-Life 2:sta, joka näytti olevan jo valmis. Half-Life 2:n piti ilmestyä vuoden 2003 syksyllä. Pelin julkaisu kuitenkin viivästyi lähdekoodivarkauden myötä. Peli julkaistiin lopulta 16. marraskuuta 2004, ja se osoittautui menestykseksi aiemman osan tavoin.
Maaliskuussa 2011 julkisuuteen vuoti huhuja Valven aikeista oman pelikonsolin kehittämiseksi. Steam Box -nimellä huhutun laitteen ideana olisi toimia pelikonsolina, jolla voisi pelata Steam-palvelusta saatavia pelejä.  Steam Box on myöhemmin tullut tunnetuksi Steam Machine -nimellä.
Valve julkisti oman käyttöjärjestelmän SteamOS:n 23. syyskuuta 2013. SteamOS on Linuxiin perustuva käyttöjärjestelmä, jota on suunnattu erityisesti pelaamiseen. Proton on Wine-pohjainen ohjelmisto Windows-pelien ajamiseen Linuxilla. Valve on myös panostanut Mesa 3D -kehitykseen.
27. syyskuuta 2013 Valve julkisti viimeisen julkistuksen kolmiosaisesta julkaisustaan: Steam Controller peliohjain. Vuonna 2019 Valve on kertonut myynnissä olevan erän olevan viimeinen valmistettu erä ohjaimesta ja että ohjainta ei enää valmisteta.
Heinäkuussa 2021 Valve kertoi Steam Deck -käsikonsolin tulevan myyntiin saman vuoden joulukuussa. Konsolilla voi pelata samoja pelejä kuin Steam-palvelussa on muutoinkin saatavilla.
Vuonna 2021 Valvella oli 336 työntekijää. Heistä 79 työskenteli Steamin parissa ja 41 laitteistopuolella.
Pelit

| Peli | Vuosi | Lajityyppi | Alusta |
| --- | --- | --- | --- |
| Half-Life | 1998 | Ensimmäisen persoonan ammuntapeli | Windows, OS X, Linux, PlayStation 2 |
| Team Fortress Classic | 1999 | Ensimmäisen persoonan ammuntapeli | Windows, OS X, Linux |
| Half-Life: Opposing Force | 1999 | Ensimmäisen persoonan ammuntapeli | Windows, OS X, Linux |
| Deathmatch Classic | 2000 | Ensimmäisen persoonan ammuntapeli | Windows, OS X, Linux |
| Ricochet | 2000 | Toimintapeli | Windows, OS X, Linux |
| Counter-Strike | 2000 | Ensimmäisen persoonan ammuntapeli | Windows, OS X, Linux, Xbox |
| Half-Life: Blue Shift | 2001 | Ensimmäisen persoonan ammuntapeli | Windows, OS X, Linux |
| Half-Life: Decay | 2001 | Ensimmäisen persoonan ammuntapeli | PlayStation 2 |
| Day of Defeat | 2003 | Ensimmäisen persoonan ammuntapeli | Windows, OS X, Linux |
| Counter-Strike: Condition Zero | 2004 | Ensimmäisen persoonan ammuntapeli | Windows,  OS X, Linux |
| Half-Life: Source | 2004 | Ensimmäisen persoonan ammuntapeli | Windows, OS X, Linux |
| Counter-Strike: Source | 2004 | Ensimmäisen persoonan ammuntapeli | Windows, OS X, Linux |
| Half-Life 2 | 2004 | Ensimmäisen persoonan ammuntapeli | Windows, OS X, Linux, Xbox, Xbox 360, PlayStation 3 |
| Half-Life 2: Deathmatch | 2004 | Ensimmäisen persoonan ammuntapeli | Windows, OS X, Linux |
| Half-Life Deathmatch: Source | 2006 | Ensimmäisen persoonan ammuntapeli | Windows, OS X, Linux |
| Day of Defeat: Source | 2005 | Ensimmäisen persoonan ammuntapeli | Windows, OS X, Linux |
| Half-Life 2: Lost Coast | 2005 | Ensimmäisen persoonan ammuntapeli | Windows, OS X, Linux |
| Half-Life 2: Episode One | 2006 | Ensimmäisen persoonan ammuntapeli | Windows, OS X, Linux, Xbox 360, PlayStation 3 |
| Half-Life 2: Episode Two | 2007 | Ensimmäisen persoonan ammuntapeli | Windows, OS X, Linux, Xbox 360, PlayStation 3 |
| Portal | 2007 | Ensimmäisen persoonan ammuntapeli, pulmapeli | Windows, OS X, Linux, Xbox 360, PlayStation 3 |
| Team Fortress 2 | 2007 | Ensimmäisen persoonan ammuntapeli | Windows, OS X, Linux, Xbox 360, PlayStation 3 |
| Left 4 Dead | 2008 | Ensimmäisen persoonan ammuntapeli | Windows, OS X, Xbox 360 |
| Left 4 Dead 2 | 2009 | Ensimmäisen persoonan ammuntapeli | Windows, OS X, Linux, Xbox 360 |
| Alien Swarm | 2010 | Ammuntapeli | Windows |
| Portal 2 | 2011 | Ensimmäisen persoonan ammuntapeli, pulmapeli | Windows, OS X, Linux, Xbox 360, PlayStation 3 |
| Counter-Strike: Global Offensive | 2012 | Ensimmäisen persoonan ammuntapeli | Windows, OS X, Linux, Xbox 360, PlayStation 3 |
| Dota 2 | 2013 | Strategiapeli | Windows, OS X, Linux |
| The Lab | 2016 | Virtuaalitodellisuuspeli | Windows |
| Artifact | 2018 | Strategiapeli | Windows, OS X, Linux |
| Dota Underlords | 2020 | Strategiapeli | Windows, OS X, Linux, iOS, Android |
| Half-Life: Alyx | 2020 | Virtuaalitodellisuuspeli | Windows |
| Aperture Desk Job | 2022 | Toimintapeli | Steam Deck, Windows, Linux |
| Counter-Strike 2 | 2023 | Ensimmäisen persoonan ammuntapeli | Windows, Linux |
Ohjelmistot

Valve on julkaissut pelien kehitykseen useita ohjelmistoja ja ohjelmistokehityspaketteja (SDK):
Source, pelimoottori
SteamOS, käyttöjärjestelmä
Steam Audio, äänikäsittelyn SDK
SteamVR, virtuaalitodellisuuslasien käsittelyyn
GameNetworkingSockets, verkkoviestinnän käsittelyyn
Muut tuotteet

Steam
Steam Controller
Steam Deck
Steam Link
The Orange Box
Valve Index
Aiheesta muualla

Wikimedia Commonsissa on kuvia tai muita tiedostoja aiheesta .
Valve Corporationin kotisivut (englanniksi)
Profiili MobyGamesissä (englanniksi)
Valve Corporationin kehittämät videopelit
| --- | --- |
Half-Life:  Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:  Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:  Day of Defeat  Day of Defeat: Source 
Team Fortress:  Team Fortress Classic  Team Fortress 2 
Left 4 Dead:  Left 4 Dead  Left 4 Dead 2 
Portal:  Portal  Portal 2 Sixense Perceptual Pack 
Muut:  Deathmatch Classic  Ricochet  The Orange Box  Dota 2
SEAT Ibiza (1993)

| SEAT Ibiza Typ 6K |
| --- | --- |

Valmistustiedot
Valmistusmaa:   Brasilia  Espanja
Valmistaja:  SEAT
Konserni:  Volkswagen Group
Valmistusvuodet:  1993–2002
Muut nimet:  Volkswagen Polo Playa
Korimalli:  3-ovinen hatchback 5-ovinen hatchback
Luokka:  B-segmentti
Muotoilija:  Giorgetto Giugiaro
Edeltäjä:  SEAT Ibiza (Typ 021A)
Seuraaja:  SEAT Ibiza (Typ 6L)
Teknisesti samankaltaisia:  SEAT Arosa SEAT Córdoba (Typ 6K) SEAT Inca Volkswagen Caddy (Typ 9K) Volkswagen Golf III Volkswagen Polo III Volkswagen Lupo Volkswagen Vento
Tekniset tiedot
Pohjalevy:  Volkswagen Group A03
Moottori:  R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
SEAT Ibiza Typ 6K on SEAT Ibizan toisen sukupolven malli, jota valmistettiin vuosina 1993–2002.
SEAT Ibiza Typ 6K (1993–2002)

Toisen sukupolven Ibiza esiteltiin vuonna 1993, ja se perustui ensimmäisenä mallina Volkswagen Groupin A03-pohjalevylle, jota käytettiin myös muun muassa vuotta myöhemmin markkinoille tulleessa Volkswagen Polo III:ssa. Useat osat olivat vaihtokelpoisia näiden mallien kesken, mutta yksikään ulkopuolen koripaneeli ei ollut Polossa sama kuin Ibizassa. Mallit kuitenkin jakoivat keskenään kojelaudan. Ibizan sedan-korinen sisarmalli oli SEAT Córdoba, josta esiteltiin myöhemmin myös coupé- ja farmarikoriset versiot. Vuosina 1996–2002 Ibizaa myytiin Etelä-Afrikassa nimellä Volkswagen Polo Playa.
Vuoden 2000 Euro NCAP -kolaritestistä Ibiza sai tulokseksi kolme tähteä viidestä.
Bensiinimoottoreina olivat aluksi kahdeksanventtiiliset 1,0- (45 hv), 1,3- (55 hv), 1,6- (75 hv), 1,8- (90 hv) ja 2,0-litraiset (115 hv). Dieselvaihtoehdot olivat 1,9 D (68 hv) ja 1,9 TD (75 hv). Vuoden 1993 lopulla valikoimaa täydensi 1,8 16V (129 hv), syksyllä 1994 1,4-litrainen (60 hv) korvasi aiemman 1,3-litraisen.
Vuonna 1996 Ibiza sai muun muassa uudenlaisen etusäleikön. Bensiinimoottoriosastolla 1,0-litraisen teho nousi 50 hevosvoimaan ja 1,6-litraisesta tuli tarjolle 100-hevosvoimainen versio. Samalla 1,8 16V poistui. Vanhojen dieselmoottorien tilalle tulivat uudet suorasuihkutteiset 1,9 SDI (64 hv) ja 1,9 TDI (90 hv). Keväällä 1997 TDI:stä tuli myös 110-hevosvoimainen versio.
Urheilullinen Ibiza Cupra saapui markkinoille vuonna 1996. Siinä oli moottorina 16-venttiilinen 2,0-litrainen teholtaan 150 hevosvoimaa.
Kesällä 1997 1,8 8V poistui ja uutuutena oli 1,4 16V (100 hv).
Ibiza-mallistoon tehtiin perusteellisempi uudistus vuonna 1999, jolloin sekä keula- että peräosan ilmettä nykyaikaistettiin ja sisällä kojelauta vaihdettiin uuteen. 1,0-litraisesta moottorista tuli tarjolle myös 60-hevosvoimainen versio. 1,4 8V poistui ja sen tilalle tuli 16-venttiilisen 75-hevosvoimainen versio. 1,9 SDI:n teho nousi 68 hevosvoimaan. Cupra-mallissa oli nyt turboahdettu 1,8-litrainen (156 hv) moottori. Keväällä 2000 esiteltiin lisäksi Cupra R -malli, jossa moottorin teho oli nostettu 180 hevosvoimaan.
Aiheesta muualla

Kuvia tai muita tiedostoja aiheesta SEAT Ibiza (1993) Wikimedia Commonsissa
Toisen sukupolven facelift-malli (1996).
Toisen sukupolven facelift-malli (1999).
Suomen Ratsastajainliitto

Suomen Ratsastajainliitto ry (SRL) on vuonna 1920 perustettu Suomen ratsastusurheilun keskusjärjestö. Vuodesta 1923 SRL on ollut kansainvälisen ratsastusliiton (Fédération équestre internationale, FEI) jäsen. SRL on myös Suomen Olympiakomitean jäsen. SRL edistää ratsastusta yleisenä urheilu- ja liikuntakasvatusmuotona, järjestää ratsastuskilpailuja sekä kehittää ratsastuksenopetusta ja valmennusta Suomessa. Eräs SRL:n tärkeimmistä tehtävistä on turvata hevosen hyvinvointi kaikessa urheilu- ja harrastetoiminnassa.
Organisaatio

Liiton toimistoa johtaa pääsihteeri.
SRL:n varsinaisia jäseniä ovat paikalliset rekisteröidyt ratsastusseurat, joita on noin 500 (tilanne vuonna 2016). Jäsenenä näissä ratsastusseuroissa on noin 45 000 henkeä. Seurat toimivat paikallisen ratsastusurheilun edistämiseksi järjestämällä esimerkiksi valmennuksia, kilpailuja ja koulutusta. Usein ratsastusseurat toimivat ratsastuskoulun tai -tallin yhteydessä. SRL:n yhteisöjäseniä ovat SRL:n hyväksymät ratsastuskoulut ja -tallit, muut ratsastuspalveluja tarjoavat yritykset, oppilaitokset tai yhteisöt. Kaikkiaan liiton hyväksymiä jäsentalleja vuoden 2016 lopussa oli 397.
Ratsastusseuroihin kuulumattomat, SRL:n hyväksymällä ratsastuskoululla tai -tallilla säännöllisesti (vähintään 3 kertaa kuukaudessa) ratsastavat henkilöt ovat Green Card -jäseniä, joita on noin 3 000.
SRL:n jäsen- ja tiedotuslehti on kahdeksan kertaa vuodessa ilmestyvä Hippos, joka postitetaan kaikille Ratsastajainliiton jäsenseurojen jäsenille.
Organisaatio > Hallitus ja aluejaostot

Varsinaisten jäsenten (ratsastusseurojen) edustajat kokoontuvat kerran vuodessa liittokokoukseen, jossa valitaan hallitus (6 jäsentä sekä puheenjohtaja, vuonna 2017 Laura Airaksinen).
Suomi on jaettu kahdeksaan paikalliseen alueeseen, joissa aluejaostot organisoivat ja koordinoivat liiton toimintaa paikallistasolla. Jokainen jäsenseura kuuluu johonkin näistä paikallisista alueista. Seurat valitsevat alueen kokouksessa aluejaostojen hallitukset.
Organisaatio > Kilpailutoiminta

SRL:n alaisuuteen kuuluvat ratsastuksen olympialajit kouluratsastus, kenttäratsastus ja esteratsastus. Muut ratsastuslajit ovat matkaratsastus, lännenratsastus, valjakkoajo, vikellys, islanninhevosratsastus sekä vammaisratsastus. FEI:n jäsenenä SRL saa järjestää kansainvälisiä kilpailuja, joissa noudatetaan SRL:n laatimia, FEI:n julkaisemien kansainvälisten kilpailujen ja olympiakisojen kilpailusäännöstöjen pohjalta tulkitsemia kilpailusääntöjä. Jokainen SRL:n jäsenseuran jäsen, joka on maksanut jäsenmaksun, on kilpailukelpoinen jäsenseuran kilpailuissa. Alue- ja kansallisiin kilpailuihin jäsenen on lisäksi anottava seuransa kautta alueellinen tai kansallinen kilpailulupa. Ulkomailla pidettäviin kilpailuihin osallistuminen edellyttää kansallisen kilpailuluvan lisäksi SRL:n kirjallista lupaa. Finnish Warmblood-yhdistys siirtyy Ratsastajainliiton alaiseksi ratsastusseuraksi 2025.
Organisaatio > Ratsastuskoulut ja -tallit

SRL valvoo ja hyväksyy ratsastuskouluja ja harrastetalleja. Hyväksymisen edellytyksenä on tiettyjen perusvaatimusten (esimerkiksi koulutettu henkilökunta, sopivat opetushevoset ja turvalliset puitteet) täyttyminen. Ratsastuskoulujen ja harrastetallien vaatimukset eroavat hieman toisistaan: ratsastuskouluissa pääpaino on opetuksen tasossa ja tiloissa, harrastetalleilla puolestaan opetukselle ja puitteille asetetut vaatimukset ovat matalammat ja pääpaino on hevostaitojen opettelussa. Usein harrastetallit ovat erikoistuneet tiettyyn lajiin tai toimintaan, esimerkiksi vaelluksiin, koulu-ja esteratsastukseen. Voi olla myös lännenratsastukseen panostavia talleja.
SRL:n tallitarkastajat tarkastavat tallien hyväksymiskriteerien täyttymisen uusien tallien kohdalla sekä tarkastavat vuosittain jäsentallit.
Talous

Suomen Ratsastajainliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 4 332 000 euroa. Vuosittainen tuki on ollut vuodesta 2023 lähtien 747 000 euroa.
Kirjallisuutta

Erkki Vasara: Suomen ratsastusurheilun historia. SRL. Helsinki 1987.
Aiheesta muualla

Suomen Ratsastajainliitto ry
Maximum Jee & Jee

| Maximum Jee & Jee Eppu Normaali |
| --- | --- | --- |

Studioalbumin tiedot
 Äänitetty : tammi- ja maaliskuu 1979
 Julkaistu: 17. huhtikuuta 1979
 Tuottaja(t): Mikko Syrjä
 Tyylilaji: suomirock uusi aalto
 Kesto: 34.04
 Levy-yhtiö: Poko Rekords
Listasijoitukset
  3. (huhtikuu 1979)
Eppu Normaalin muut julkaisut
| Aknepop 1978 | Maximum Jee & Jee 1979 | Akun tehdas 1980 |
Maximum Jee & Jee (tunnus PÄLP 5) on Eppu Normaalin toinen, 17. huhtikuuta 1979 julkaistu albumi ja yhtyeen läpimurtolevy. Albumin tunnetuimmat kappaleet ovat "Njet njet", "Myrkkyä", "Pidetään ikävää" ja "Jee jee".
Levykannen idea on otettu The Who -yhtyeen Maximum R&B -keikkajulisteesta. Kuvassa oleva Rickenbacker-kitara lainattiin Juice Leskiseltä. Kansi ylsi Helsingin Sanomien Nyt-liitteen levynkansiäänestyksessä sijalle 30. Levyn ensimmäinen painos julkaistiin vihreänä vinyylilevynä. Yhtye siirtyi albumilla punkista enemmän uuden aallon siistitympään muotoon.
Mika Sundqvist äänitti Maximum Jee & Jeen tammi- ja maaliskuussa 1979 MSL-studiolla Ylöjärvellä. Levyn tuottajana toimi Mikko "Pantse" Syrjä. Vierailevana muusikkona levyllä on viulua soittamassa Tuomas Neuvonen (”Pidetään ikävää”). Neuvonen on Martti ja Mikko Syrjän serkku.
Marraskuussa 1999 julkaistiin juhlapainos, joka sisältää viisitoista ylimääräistä kappaletta, jotka ovat vuonna 1999 tehtyjä koonteja, englanninkielisiä versioita levyn kappaleista ja konserttitallenteita vuodelta 1979.
Levystä myönnettiin kultalevy vuonna 1986 ja platinalevy 1999. Sitä on myyty 62 749 kappaletta (tilanne joulukuussa 2006).
Kappaleet > A-puoli

Kaljanlanttauslaulu – 3.04
Njet njet – 3.15
Myrkkyä – 3.14
Lainelautaileva lehmänmaha rock n' roll – 1.47
Pidetään ikävää – 3.06
Radio – 2.59
Kappaleet > B-puoli

Science fiction – 2.32
Kamat lujilla – 2.24
John Fogerty – 3.04
Jee jee – 2.52
Pop pop pop – 2.50
Kuolleet kakarat – 3.24
”Njet njet” mainitaan Dingon singlekappaleella ”Autiotalo”.
”Kuolleet kakarat” -kappaleen sanojen idean niiden kirjoittaja Mikko Saarela sai Alice Cooperin kappaleesta ”Dead Babies”.
Kappaleet > Lisäkappaleet vuoden 1999 painoksessa

Pidetään ikävää (uusiokoonti)
Njet njet (koonti alkuperäisistä moniraitanauhoista)
Kamat lujilla (koonti alkuperäisistä moniraitanauhoista)
Radio (koonti alkuperäisistä moniraitanauhoista)
Boredom's The Word (englanninkielinen versio kappaleesta ”Pidetään ikävää”)
Rooting of Beer (englanninkielinen versio kappaleesta ”Kaljanlanttauslaulu”)
John Fogerty (englanninkielinen versio)
Njet njet (englanninkielinen versio)
Rockaway Beach (konserttitallenne)
Jee jee (konserttitallenne)
Kamat lujilla (konserttitallenne)
Rääväsuita ei haluta Suomeen (konserttitallenne)
Tiger Twist (konserttitallenne)
Kaljanlanttauslaulu (konserttitallenne)
John Fogerty (”yhden Carillon ihme”)
”John Fogerty” -kappaleen ”yhden Carillon ihme” -version lauloi Juha Torvinen pullon Carilloa juotuaan. Versio julkaistiin singlen ”Pidetään ikävää” b-puolella ja sittemmin myös kokoelmalla Hatullinen paskaa.
Neljä englanniksi laulettua kappaletta tehtiin vanhojen taustojen päälle. Ne julkaisi Britanniassa Cherry Red -levy-yhtiö kokoelma-albumilla The Shape of Finns to Come vuonna 1980.
Yhtyeen kokoonpano albumilla

Aku Syrjä – rummut
Martti Syrjä – laulu
Pantse Syrjä – kitara
Mikko Saarela – basso
Juha Torvinen – kitara
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
| n k Eppu Normaali |
| --- | --- |
 Martti Syrjä  Mikko ”Pantse” Syrjä  Juha Torvinen  Sami Ruusukallio  Aku Syrjä   Mikko Saarela  Mikko Nevalainen 
Studioalbumit:  Aknepop  Maximum Jee & Jee  Akun tehdas  Cocktail Bar  Tie vie  Aku ja köyhät pojat  Rupisia riimejä, karmeita tarinoita  Kahdeksas ihme  Valkoinen kupla  Imperiumin vastaisku  Historian suurmiehiä  Studio Etana  Sadan vuoden päästäkin  Syvään päähän  Mutala 
Kokoelmat:  Pop pop pop  Hatullinen paskaa  Aku, Juha, Martti ja Mikko² – soolot  Poko klassikot  Lyömättömät  Hatullinen paskaa / Soolot  Paskahatun paluu  Repullinen hittejä  Reppu 2 – toinen repullinen kuolemattomia Eppu-klassikoita  Singlet 1978–1991  Syvään päähän -live  Jackpot – 101 Eppu-klassikkoa 1978–2009 
Livealbumit:  Elävänä Euroopassa  Onko vielä pitkä matka jonnekin?  Klubiotteella Pe 14.11.2008 Yökerho Ansa, Laihia  Klubiotteella La 15.11.2008 Rytmikorjaamo, Seinäjoki  Klubiotteella To 20.11.2008 Kellari, Joensuu  Klubiotteella Pe 21.11.2008 Revontuli, Hankasalmi  Klubiotteella La 22.11.2008 Seurahovi, Porvoo  Klubiotteella Su 23.11.2008 Amarillo, Kotka  Klubiotteella Pe 28.11.2008 Club&Bar Wilhelm, Mikkeli  Klubiotteella La 24.1.2009 House of rock, Kouvola  Klubiotteella Ti 3.2.2009 Henry's pub, Kuopio  Klubiotteella Ke 4.2.2009 45 Special, Oulu  Klubiotteella To 5.2.2009 Tivoli, Rovaniemi  Klubiotteella Pe 6.2.2009 Umpitunneli, Tornio  Klubiotteella La 7.2.2009 Taiga, Ylläs  Klubiotteella Ke 11.2.2009 Bar Kino, Pori  Klubiotteella To 12.2.2009 Hotel Kaarle, Kokkola  Klubiotteella Pe 20.2.2009 Iisoppi, Nokia  Klubiotteella La 21.2.2009 Kantri, Kankaanpää  Klubiotteella Ke 11.03.2009 The 100 Club, Lontoo  Ratina
Flint Firebirds

| Flint Firebirds |
| --- | --- |
Perustettu:  2015
Kaupunki:   Flint, Michigan
Kotiareena:  Perani Arena and Event Center
Sarjataso:  OHL
Konferenssi:  Läntinen
Divisioona:  Keskilänsi
Värit:                     
Toimitusjohtaja:   Ted Dent
Puheenjohtaja:   Jeremy Torrey
Päävalmentaja:   Ted Dent
Infobox OKNimi-testi OK: 
Flint Firebirds on yhdysvaltalainen jääkiekkoseura Michiganista. Seura on perustettu vuonna 1990, ja sen kotipaikka on Flintin kaupunki. Seura osti konkurssiin menneen Plymouth Whalersin pelioikeudet. Seura pelaa OHL-tasolla, jossa se sijaitsee Ontarion junioriliigan läntisen konferenssin länsidivisioonassa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 30 |  | Noah Bender | R | 2006 | Waterloo, Ontario, Kanada |
| 31 |  | Nathaniel Day | L | 2005 | Grimsby, Ontario, Kanada |
|   |  | Patrick Sutherland | L | 2006 | Nobleton, Ontario, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 5 |  | Blake Smith | L | 2004 | Oshawa, Ontario, Kanada |
| 6 |  | Reed Gee | L | 2006 | Kingston, Ontario, Kanada |
| 73 |  | Christian Colosimo | L | 2008 | Vaughan, Ontario, Kanada |
| 77 |  | Nolan Collins (A) | R | 2004 | Whitby, Ontario, Kanada |
|   |  | Jack D'Arcy | R | 2007 | Cambridge, Ontario, Kanada |
|   |  | Artjom Frolov | L | 2007 | Volgograd, Venäjä |
|   |  | Matthew Mania | R | 2005 | Olmsted Township, Ohio, Yhdysvallat |
|   |  | Urban Podrekar | L | 2005 | Kranj, Slovenia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 13 |  | Joshua Colosimo | L | KH | 2006 | Vaughan, Ontario, Kanada |
| 15 |  | Jeremy Martin | L | VLH | 2007 | Ajax, Ontario, Kanada |
| 17 |  | Kaden Pitre | L | KH | 2006 | Stouffville, Ontario, Kanada |
| 18 |  | Hayden Reid | L | KH / VLH | 2006 | Clarington, Ontario, Kanada |
| 23 |  | Connor Clattenburg | L | VLH | 2005 | Arnprior, Ontario, Kanada |
| 47 |  | Alex Kostov | R | OLH | 2006 | Mississauga, Ontario, Kanada |
| 76 |  | Nathan Aspinall | L | VLH | 2006 | Markham, Ontario, Kanada |
| 91 |  | Evan Konyen | R | OLH | 2004 | Mars, Pennsylvania, Yhdysvallat |
|   |  | Karlis Flugins | R | H | 2007 | Riika, Latvia |
|   |  | Sam McCue | L | VLH | 2005 | Sudbury, Ontario, Kanada |
|   |  | Christopher Thibodeau | R | KH | 2005 | Charleston, Etelä-Carolina, Yhdysvallat |
|   |  | Matthew Wang | L | H | 2005 | London, Ontario, Kanada |
Lähde: EliteProspects
Joukkueenjohto

Päävalmentaja & Toimitusjohtaja: Ted Dent
Apuvalmentaja: Jeff Blum
Apuvalmentaja & Videovalmentaja: Saverio Posa
Maalivahtivalmentaja: Greg Stefan
Fysiikkavalmentaja: Jerry Vangilder
Huoltopäällikkö: Brandon Schroeder
Puheenjohtaja: Jeremy Torrey
Apulaistoimitusjohtaja: Dave McParlan
Lähde: EliteProspects
Aiheesta muualla

http://www.flintfirebirds.com/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | Keskilänsi | Läntinen |
| Belleville Bulls | Barrie Colts | Erie Otters | Flint Firebirds |
| Kingston Frontenacs | North Bay Battalion | Guelph Storm | Saginaw Spirit |
| Oshawa Generals | Mississauga Steelheads | Kitchener Rangers | Sarnia Sting |
| Ottawa 67's | Niagara IceDogs | London Knights | Sault Ste. Marie Greyhounds |
| Peterborough Petes | Sudbury Wolves | Owen Sound Attack | Windsor Spitfires |
Käännös suomeksi
Lanttulaatikko

| Lanttulaatikko |
| --- | --- |
 Lanttulaatikkoa.
Alkuperä
Alkuperämaa:  Suomi
Tiedot
Ruokalaji:  jouluruoka
Pääainesosat:  lanttu
Lanttulaatikko on suomalainen perinneruoka, jota syödään erityisesti joulun aikaan muiden jouluruokien ohella. Perinteinen lanttulaatikko on valmistettu lantusta, vedestä, suolasta, korppujauhoista, kananmunasta, kermasta, siirapista ja voista, ja mausteina käytetään esimerkiksi inkivääriä, kanelia tai muskottipähkinää. Kaupan valmiissa lanttulaatikoissa ei usein ole kananmunaa, kermaa eikä voita.
Lanttulaatikko on ollut suomalaisten jouluruokaa jo keskiajalta, porkkanalaatikko on yleistynyt sitä myöhemmin.
Hämeen murteessa ruoka tunnetaan nimellä räätikkäloora.